***Образец № 7***

**ДОГОВОР**

/ПРОЕКТ/

|  |  |
| --- | --- |
| Рег. №\_\_\_\_\_\_\_\_\_\_\_/\_\_\_.\_\_\_2018 г. |  |
| Екз. №\_\_\_\_\_ |  |

Днес, …… 2018 г. в гр. Велико Търново, между :

**НАЦИОНАЛЕН ВОЕНЕН УНИВЕРСИТЕТ “ВАСИЛ ЛЕВСКИ”**, гр. Велико Търново, бул. България № 76, БУЛСТАТ 129009094, представляван от началника му……………………………... и от началника на отделение „Финанси” …………………………………………., в качеството си на **ВЪЗЛОЖИТЕЛ**, от една страна

и

2. ………………………. със седалище и адрес на управление: гр. …………….., ул. ………….. № ………….., вписан в Търговския регистър, ЕИК ……………. представлявано от …………………., в качеството си на ……………., от друга страна, и наричан по-нататък **ИЗПЪЛНИТЕЛ**, се сключи настоящият договор за следното:

**І. ПРЕДМЕТ НА ДОГОВОРА**

Чл.1. (1) Възложителят възлага, а Изпълнителят приема срещу възнаграждение да достави компютърна техника и периферни устройства – Позиция ........, наричани за краткост стока по утвърдените стандартизационни документи, по видове, количества, технически изисквания и цени съгласно представено ценово предложение – Приложение № 1, неразделна част от настоящия договор.

(2) Пълното наименование, количествата, единичната цена и общата цена на доставената стока са по Приложение № 1, съгласно техническите спецификации -Приложение № 2 и техническо предложение – Приложение № 3.

**ІІ. ЦЕНА И НАЧИН НА ПЛАЩАНЕ**

Чл.2. (1) Общата стойност на договора е .....................................................................

......................................................................................... лв. без включен ДДС, ....................

......................................................................................... лв. с включен ДДС и включва всички разходи за изпълнение на предмета на договора.

(2) Общата и единичните цени, посочени в Приложение №1 към договора са окончателни. ВЪЗЛОЖИТЕЛЯТ заплаща на ИЗПЪЛНИТЕЛЯ цената в български лева.

Чл. 3. ВЪЗЛОЖИТЕЛЯТ заплаща на ИЗПЪЛНИТЕЛЯТ цената по чл. 2 от договора по банков път, с платежно нареждане, по сметка IBAN .....................................

.............................................., BIC ..................................... на Изпълнителя, в срок до 45 календарни дни след представяне на документите, удостоверяващи изпълнението на доставката съгласно чл. 4.

Чл. 4. ВЪЗЛОЖИТЕЛЯТ заплаща цената по договора след представяне от ИЗПЪЛНИТЕЛЯ на следните документи:

1. Фактура - оригинал, надлежно оформена и подписана от представители на изпълнителя и крайния получател;
2. Приемо-предавателен протокол, подписан от представители на изпълнителя и крайния получател;
3. Акт за приемане и предаване на дълготрайни активи и/или складова разписка за приемане/ предаване на материални запаси (съгласно Закона за счетоводството).

**III. СРОК И МЯСТО ЗА ИЗПЪЛНЕНИЕ НА ДОГОВОРА**

Чл. 5. Срок за изпълнение на доставката до ................................. (................) дни от датата на подписване на договора.

Чл. 6. Място за изпълнение на доставката – гр. Велико Търново, НВУ „Васил Левски”, бул. „България” № 76.

Чл. 7. Достъпът до Зони за сигурност – клас II при доставката и гаранционно поддържане на стоката да се извършва при спазване на изискванията на МЗ-ОХ-968/29.12.2011 г. и на чл. 11, ал. 2, т. З от Наредба за системата от мерки, способи и средства за физическата сигурност на класифицираната информация и за условията и реда за тяхното използване.

Чл. 8. Договорът влиза в сила от датата на неговото подписване от страните.

**IV. ПРЕМИНАВАНЕ НА СОБСТВЕНОСТТА И РИСКА**

Чл. 9. Правото на собственост и риска върху стоката преминават върху ВЪЗЛОЖИТЕЛЯ след доставка на стоката и подписване на приемо-предавателен протокол.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 10. ИЗПЪЛНИТЕЛЯТ е длъжен да изпълнява задълженията си по договора с грижата на добър търговец и да упражнява всичките си права с оглед защита интересите на ВЪЗЛОЖИТЕЛЯ.

Чл.11. ИЗПЪЛНИТЕЛЯТ е длъжен да достави стоката нова и неупотребявана.

Чл. 12. ИЗПЪЛНИТЕЛЯТ е длъжен да достави стоката по количество, качество и в срок, доворени в настоящия договор.

Чл. 13. ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ поне 5 (пет) работни дни преди датата на доставка.

Чл. 14. ИЗПЪЛНИТЕЛЯТ е длъжен за своя сметка да достави и предаде стоката до ВЪЗЛОЖИТЕЛЯ и да подпише приемо-предавателен протокол и акт за приемане и предаване на дълготрайни активи и/или складова разписка за приемане/предаване на материални запаси (съгласно Закона за счетоводството).

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 15. ВЪЗЛОЖИТЕЛЯТ е длъжен след получаване на уведомление от ИЗПЪЛНИТЕЛЯ за датата на доставка, да осигури представители за получаване на стоката, предмет на настоящия договор.

Чл. 16. ВЪЗЛОЖИТЕЛЯТ е длъжен да плати цената в размера и според условията посочени в чл. 2, чл. 3, чл. 4 от настоящия договор, когато доставката е изпълнена в договорените количество, качество и срок.

Чл. 17. ВЪЗЛОЖИТЕЛЯТ има право да откаже приемането на доставката в случай, че част от нея или изцяло не съответства на договореното качество и състав.

Чл. 18. ВЪЗЛОЖИТЕЛЯТ има право да прави рекламации по договора за количествени и качествени несъответствия по условията на раздел VII от договора.

Чл. 19. ВЪЗЛОЖИТЕЛЯТ има право да усвои пълно или частично гаранцията за изпълнение на договора пропорционално при пълно или частично неизпълнение на задълженията по него от страна на ИЗПЪЛНИТЕЛЯ.

**VІІ. КАЧЕСТВО НА СТОКАТА И ГАРАНЦИОНЕН СРОК**

Чл. 20. Качеството на доставяната стока, предмет на договора, трябва да съответства на техническите и функционалните изисквания договорени в настоящия договор.

Чл. 21. (1) При извършване на доставката, стоката да е съпроводена със следните документи:

1. Документ удостоверяващ качеството, издаден от производителя.
2. Документ удостоверяващ произхода на стоката.
3. Гаранционни карти, издадени от изпълнителя.
4. Декларация за съответствие с изискванията на договора, съгласно БДС EN ISO/IEC 17050:2010 или еквивалетно/и.

(2) Всички документи на чужд език да бъдат придружавани с превод на български език.

Чл. 22. ИЗПЪЛНИТЕЛЯТ издава гаранционни карти за доставената стока, като гаранционният срок при експлоатация е .............. (..........) месеца, считано от датата на подписване на приемо-предавателния протокол между ИЗПЪЛНИТЕЛЯ и представител на крайния получател.

Чл. 23. (1) Уреждането на възникналите рекламации да се извършва, съгласно действащото законодателство.

(2) При дефектирал твърд диск ИЗПЪЛНИТЕЛЯТ го заменя с нов без право да получи повредения.

(3) ИЗПЪЛНИТЕЛЯТ се задължава в срок до ................. (..........) дни от подписването на Акта за рекламация да отстрани несъответствията за своя сметка.

Чл. 24. ИЗПЪЛНИТЕЛЯТ носи пълна отговорност за качеството на стоката по време на гаранционния срок, освен в случаите на неправилно съхранение и експлоатация, съгласно инструкциите за съхранение и експлоатация на производителя.

**VІІІ. НЕУСТОЙКИ**

Чл. 25. (1) В случай на неизпълнение на задълженията в срок, неизправната страна дължи на изправната страна неустойка за забава, частично или пълно неизпълнение на договора в размер на 0,1 % /нула цяло и един процента/ за всеки просрочен ден, но не повече от 3 % /три процента/ от стойността на неизпълнената част на настоящия договор.

(2) При забава, частично или пълно неизпълнение повече от 30 /тридесет/ дни, изправната страна има право едностранно да развали договора и да търси обезщетение за нанесени вреди.

Чл. 26. (1) В случаите по чл. 19, ИЗПЪЛНИТЕЛЯТ дължи 3% (три процента) неустойка върху общата стойност на договора.

(2) В случай на забава в плащането, ВЪЗЛОЖИТЕЛЯТ дължи неустойка в размер на 0,05% (нула цяло и пет стотни процента) за всеки просрочен ден, но не повече от 3% (три процента) от стойността на просрочената част.

**IX. ГАРАНЦИИ ЗА ИЗПЪЛНЕНИЕ НА ДОГОВОРА**

Чл. 27. При подписване на договора ИЗПЪЛНИТЕЛЯТ представя гаранция за изпълнение на задълженията си по него в уговорените за това срокове, включително и за гарантиране на техническите параметри и качество на доставените изделия, предмет на договора, в размер на 3 % от стойността му без ДДС, а именно ……… лв. Гаранцията обезпечава изпълнението на задълженията на Изпълнителя и служи за обезщетение на вредите от неизпълнението без да е нужно те да се доказват.

Чл. 28. (1)Гаранцията е валидна за целия срок на изпълнение на договора плюс (тридесет) дни след изтичането му.

(2) В случай, че гаранцията за изпълнение е представена под формата на банкова гаранция или застраховка, освобождаването й се извършва чрез предаване на оригинала на ИЗПЪЛНИТЕЛЯ, а в случай на представена гаранция под формата на парична сума – чрез връщането й по сметката на ИЗПЪЛНИТЕЛЯ.

(3) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съда.

(4) ВЪЗЛОЖИТЕЛЯТ не дължи лихви върху сумите по гаранцията за изпълнение на договора.

Чл. 29. ВЪЗЛОЖИТЕЛЯТ освобождава горепосочената гаранция в срок до 30 (тридесет) дни след приключване изпълнението на договора, като има право да приспадне от гаранцията дължимите неустойки по чл. 25 и чл. 26 от договора.

Чл. 30. В случай, че банковата гаранция е издадена от банка, намираща се извън територията на Република България, същата да бъде авизирана или потвърдена от банка, намираща се на територията на Република България.

**X. ФОРСМАЖОРНИ СЪБИТИЯ**

Чл. 31. (1) Страните не носят отговорност за пълно или частично неизпълнение на своите задължения по настоящия договор, ако неизпълнението е възникнало вследствие на форсмажорно събитие (непреодолима сила), като например земетресение, пожари, наводнения, епидемии, военни конфликти, граждански вълнения.а така също и забрани, ограничения, нареждания и други подобни, които са наложени с индивидуален административен акт или нормативен акт на държавен или общински орган.

(2) За форсмажорно събитие се смята всяко обстоятелство, настъпило след сключване на договора, което е извън разумния контрол на страните и не е могло да се предвиди и предотврати, или ако е било предвидимо, не е било предотвратено.

(3) Не е налице форсмажорно събитие, ако събитието е вследствие на неположена грижа от ИЗПЪЛНИТЕЛЯ, или при полагане на дължимата грижа е могло да бъде предотвратено.

(4) За възникването и преустановяването на форсмажорно събитие ИЗПЪЛНИТЕЛЯТ е длъжен в тридневен срок писмено да уведоми ВЪЗЛОЖИТЕЛЯ. Непреодолимата сила трябва да бъде потвърдена писмено с акт, изходящ от държавен или общински орган.

(5) Ако ВЪЗЛОЖИТЕЛЯТ не бъде уведомен за непреодолимата сила, или тя не бъде потвърдена по предвидения в предходната алинея начин, ИЗПЪЛНИТЕЛЯТ не може да се позовава на непреодолима сила.

(6) Ако форсмажорно събитие продължи повече от седем дни и няма признаци за скорошното й преустановяване, всяка от страните може да прекрати договора за в бъдеще, като писмено уведоми другата страна.

(7) При настъпване на непреодолима сила, неизправната страна, която е била в забава, не може да се позовава на форсмажорните обстоятелства.

**XІ. ПРЕКРАТЯВАНЕ НА ДОГОВОРА**

Чл. 32. Настоящият договор може да бъде прекратен при настъпване на обективна невъзможност за изпълнение на договореното в него, при прекратяване на юридическото лице на изпълнителя без правоприемство и по взаимно съгласие на страните, изразено в писмена форма.

Чл. 33. Всяка от страните може едностранно, след отправяне на писмено обосновано предизвестие, в 15 дневен срок да прекрати или развали договора, ако другата страна не изпълнява задълженията си.

Чл. 34. ВЪЗЛОЖИТЕЛЯТ има право да развали договора и да се откаже да заплати цената на доставяната стока в момента на приемане на стоката, ако са налице съществени отклонения или недостатъци, които правят стоката негодна за ползване.

**ХП. ЗАКЛЮЧИТЕЛНИ КЛАУЗИ**

Чл. 35. Настоящият договор влиза в сила от датата на подписването му.

Чл. 36. Изменение на сключен договор за обществена поръчка се допуска по изключение, в случаите и при условията на чл. 116, ал. 1, т. 6 от ЗОП.

Чл. 37. Всички съобщения между страните във връзка с този договор се извършват в писмена форма, която се счита спазена и когато съобщението се изпраща по факс.

Чл. 38. Всяка страна се задължава при промяна на адреса си да уведоми незабавно другата страна. В противен случай последната не отговаря за неполучени съобщения.

Чл. 39. Споровете, възникнали във връзка с изпълнението на договора се решават чрез преговори между страните, а в случай на непостигане на съгласие пред компетентния съд - гр. Велико Търново, съгласно българското законодателство.

Неразделна част от договора са:

1. Ценово предложение - Приложение № 1;

2. Технически спецификации – Приложение № 2;

3. Техническо предложение - Приложение № 3

Настоящият договор се състави и подписа в два еднообразни екземпляра - по един за всяка от страните.

**ДОГОВАРЯЩИ:**

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| Началник на НВУ „Васил Левски” |  |
| \_\_\_\_\_\_\_\_\_\_\_\_\_\_\_\_\_\_\_\_ |  |
| ……………………….. |  |
| Началник на отделение „Финанси” |  |

Изготвил проекта на договора.

……………………………………..

\_\_\_.\_\_\_.2018 г.

Съгласувал:

1. Главен юрисконсулт на НВУ „Васил Левски”

………………………………..

\_\_\_.\_\_\_.2018 г.

Договорът е обявен със заповед № РД-02-…..…………….2018 г. на началника на НВУ „Васил Левски”

Изготвил документацията:

ВРИЗ началник на отделение ПУР и ОП

майор Костадин Янков

\_\_\_.11.2018 г.